Worm is green tilnefnd til IMA verðlauna Hljómsveitin Worm Is Green frá Akranesi hefur verið tilnefnd til „ Independent Music Awards “ verðlaunanna fyrir plötu sína Glow sem nýverið kom út . Platan er tilnefnd í flokki bestu dans / raf hljómplatna . IMA er nú haldin í níunda sinn og hefur farið vaxandi með hverju ári . Í ár verður sú nýlunda að öll tónlistin sem tilnefnd er verður einvörðungu kynnt á Netinu , þannig að ekki eru eiginlega tónlistarhátíð að ræða . Worm is grenn er skipuð Akurnesingunum Bjarna Þór og Þorsteini Hannessyni sem leika á trommur og hljómborð og Árna Teit Ásgerissyni sem leikur á forritin og hljómborð . Söngkvona sveitarinnar eru Guðríður Ringsteð úr Borgarnesi . Dómnefnd IMA er skipuð ekki óþekktari tónlistarmönnum og fólki af tónlistarsviðinu en Tom Waits , Bettye LaVette , Markus Hopus , Ken Jordan , Anthony DeCurtis og Melinda Newman . Úrslitin verða kunngerð í janúarmánuði . Sigurvegarar hljóta kynningu á sínu efni í heilt ár á vegum IMA . Auk nýju plötunnar Glow er Worm is green að gefa út röð stuttskífa sem innihalda endurhljómblandanir af öllum lögum hljómplötunnar ásamt b-hliðar lögum . Stuttskífan The Politician EP er nú þegar komin út og sú næsta , Hopeful EP , er væntanleg nú í desember . Worm Is Green er því ein umfangsmesta hljómsveit landsins í útgáfumálum um þessar mundir .